शुक्रबारआव 9 नं बनरगाव बि टि सि बियाबनि सिङाव थानाय दालवाबारी साहा बागाननि 4 नं लाइनआव बि पि एफ दोलोनि बिजाथि बारग इ एम राजिब कुमार ब्रह्मआ आदिबासि ओनसोलाव फैगौ बि टि सि बिसाइख’थिखौ लानानै फोसावदिंनाय हाबाफारि मावफुंङो। दालवाबारी प्राइमारी बि पि एफ दोलोनि सिङाव थानाय दालवाबारी 4 नं लाइननि सा 50 निबो गोबांसिन गुबुन गुबुन आफाद गौथुमफोरनि आदिबासि सुबुंफोरा बि पि एफ दोलोआव आखाइ हमफैयो। खौरांगिरिनि सिगाङाव 9 नं बनरगाव बि टि सि बियाबनि बि पि एफ दोलोनि बिजाथि बारग इ एम राजिब कुमार ब्रह्मआ खौरांगिरिनि सिगाङाव बुङोदि, फैगौ बि टि सि बिसाइख’थियाव राय्जो राजाफोरनि मदद खालामनायजों बि पि एफ दोलोआनो बि टि सि बिसाइख’थियाव फिन सरखार दाफुंफिनगोन होन्नानै रोखा बुंथियो आरो दालवाबारी 4 लाइन ओनसोलनि आदिबासि सुबुंफोरनि जौगालु बिथांखिफोरखौ मावफुंनाय जागोन होन्नानै ब्रह्मआ बुंबावयो।